S-993/2023

Mál þetta, sem dómtekið var 31. maí 2023, var höfðað með tveimur ákærum lögreglu-stjórans á höfuðborgarsvæðinu á hendur P-kk-þgf B-kk-þgf B-kk-þgf, kt. [...], [...], Reykjavík. Fyrri ákæran var gefin út 7. febrúar 2023 og er svohljóðandi:

„I.

Fyrir umferðarlagabrot með því að hafa, mánudaginn 18. apríl 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 110 ng/ml, kókaín 145 ng/ml, tetrahýdrókannabínól 8,7 ng/ml, díazepam 165 ng/ml og nordíazepam 71 ng/ml) um Bergþórugötu við Vitastíg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, miðvikudaginn 25. maí 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 110 ng/ml, tetrahýdrókanna-bínól 1,7 ng/ml og alprazólam 27 ng/ml) um Gunnarsbraut við Hrefnugötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, föstudaginn 21. október 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist vínandamagn 0,58 ‰, amfetamín 30 ng/ml, alprazólam 11 ng/ml, díazepam 38 ng/ml, klónazepam 8,2 ng/ml, nordíazepam 64 ng/ml og oxazepam 130 ng/ml) um Fjarðarhraun við Engidal í Hafnar-firði, þar sem akstrinum lauk með umferðaróhappi.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar [samkvæmt] 99. gr. og 101. gr. umferðarlaga nr. 77/2019.“

Síðari ákæran var gefin út 10. maí 2023 og er svohljóðandi:

„I.

Fyrir fíkniefnalagabrot með því aðhafa, sunnudaginn 6. nóvember 2022, á lögreglustöð-inni við [...] í Reykjavík, haft í vörslum sínum 1,34 gaf kókaíni, sem lögregla fann við öryggisleit á ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 6 5/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftir-litsskyld efni nr. 233/2001, með síðari breytingum.

II.

Fyrir þjófnað með því að hafa, sunnudaginn 13. nóvember 2022, farið í kjallara á veitingastaðnum [...] að Laugavegi í Reykjavík og stolið þaðan tveimur áfengisflöskum og hljómtæki í bakpoka að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

Fyrir nytjastuld með því að hafa, mánudaginn 21. nóvember 2022, að [...] í Hafnarfirði heimildarlaust tekið bifreiðina [...] og ekið henni um [...]í Hafnarfirði.

Telst háttsemi þessi varða við 1. mgr. 259. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Mál vegna fyrri ákærunnar var þingfest 29. mars 2023 og mál vegna hinnar síðari var þingfest 22. maí sama ár. Málin voru sameinuð undir auðkenni hins fyrra. Ákærði hefur játað skýlaust fyrir dómi þá háttsemi sem honum er gefin að sök samkvæmt báðum ákær-u m og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu viðurlaga. Þá er krafist hæfilegrar þóknunar til handa skipuðum verjanda sem greiðist úr ríkissjóði, auk hæfilegra þóknana til handa tilnefndum verjendum á rann-sóknarstigi. Samkvæmt því sem að framan greinir verður ákærði sakfelldur fyrir brot samkvæmt ákærum og eru þau þar réttilega færð til refsiákvæða.

Ákærði er fæddur í [...]. Samkvæmt sakavottorði á ákærði sakaferil að baki sem nær aftur til ársins 2012. Það sem hér hefur einkum þýðingu við refsiákvörðun er að ákærði gekkst undir sekt og ökuréttarsviptingu með lögreglustjórasátt 4. september 2014, meðal annars vegna fíkniefna- og ölvunaraksturs. Ákærða var með dómi [...] 2015 gert að sæta 18 mánaða fangelsi skilorðsbundnu til tveggja ára, meðal annars fyrir þjófnað, skjala-misnotkun, vörslur á fíkniefnum, fíkniefna- og ölvunarakstur og akstur sviptur ökurétti. Með dómi [...] 2017 var ákærða gert að sæta fangelsi í tvö ár fyrir margvísleg brot, þar á meðal vörslur á fíkniefnum, líkamsárás, fíkniefnaakstur og akstur sviptur ökurétti. Fyrrgreindur skilorðsdómur frá 2015 var jafnframt dæmdur upp og ákærði sviptur öku-rétti ævilangt. Ákærði hlaut níu mánaða fangelsi með dómi [...] 2017 fyrir margvísleg brot, meðal annars fyrir vörslur á fíkniefnum, nytjastuld og fíkniefna- og sviptingar-akstur. Dómurinn var að öllu leyti hegningarauki við dóminn frá 17. maí sama ár og var fyrri ævilöng ökuréttarsvipting áréttuð. Ákærði var dæmdur í sjö mánaða fangelsi [...] 2020, meðal annars fyrir vörslur á fíkniefnum, nytjastuld, skjalamisnotkun og fíkniefna-og sviptingarakstur, auk þess sem fyrri ævilöng ökuréttarsvipting ákærða var áréttuð. Með dómi [...] 2022 var ákærða gert að sæta fangelsi í 18 mánuði fyrir vörslur á fíkniefnum og fíkniefna- og sviptingarakstur. Með þessum dómi var fyrri ævilöng ökuréttarsvipting áréttuð og voru eftirstöðvar refsingar þriggja eldri dóma, sbr. dóm [...] 2017, [...] sama ár og [...] 2020, samtals 290 dagar, dæmdar upp. Þessu til viðbótar gekkst ákærði undir lögreglustjórasátt 30. janúar 2023 fyrir vörslur á fíkniefnum.

Brot samkvæmt I. lið í fyrri ákæru voru framin fyrir uppsögu dómsins frá [...] 2022 en brot samkvæmt öðrum köflum sömu ákæru voru framin eftir uppsögu þess dóms. Brot samkvæmt hinni síðari ákæru voru öll framin eftir uppsögu sama dóms. Þá voru öll brot samkvæmt báðum ákærum framin áður en ákærði gekkst undir fyrrgreinda lögreglu-stjórasátt 30. janúar 2023. Um ákvörðun refsingar fer því samkvæmt 77. og 78. gr. í almennum hegningarlögum. Skilorðsdómurinn frá [...] 2015 hefur ekki ítrekunaráhrif varðandi umferðarlagabrot ákærða, sbr. 61. gr. almennra hegningarlaga. Ber að fara með fíkniefnaakstur samkvæmt I. lið fyrri ákæru sem þriðju ítrekun (4. brot) og sviptingar-akstur samkvæmt sama ákærulið sem aðra ítrekun (3. brot). Þá ber að fara með fíkniefna-akstur samkvæmt II. og III. lið í sömu ákæru í einu lagi sem fjórðu ítrekun (5. brot) og sviptingarakstur samkvæmt sömu ákæruliðum í einu lagi sem þriðju ítrekun (4. brot). Sakaferill ákærða horfir heilt á litið til refsiþyngingar. Ákærða til málsbóta verður litið til játningar hans fyrir dómi. Að auki horfir til málsbóta að ákærði hefur samkvæmt vottorði fangelsis sinnt vel vímuefnameðferð og nýtt fullnustutíma að öðru leyti með uppbyggilegum hætti. Að öllu framangreindu virtu, og með vísan til 5. og 8. tölul. 1. mgr. 70. gr. í almennum hegningarlögum, auk dómvenju, verður ákærði dæmdur í 12 mánaða fangelsi. Vegna sakaferils ákærða er ekki unnt að skilorðsbinda refsinguna.

Með vísan til 99. og 101. gr. umferðarlaga verður ævilöng ökuréttarsvipting ákærða áréttuð.

Í ákæru er ekki gerð krafa um upptöku á haldlögðum fíkniefnum og dæmist hún því ekki.

Með vísan til 1. mgr. 235. gr., sbr. 233. gr., laga nr. 88/2008 verður ákærða gert að greiða þóknun skipaðs verjanda síns, S-kk-ef K-kk-ef K-kk-ef lögmanns, vegna vinnu fyrir dómi, sem þykir út frá eðli og umfangi máls hæfilega ákveðin 250.000 krónur, að með-töldum virðisaukaskatti. Jafnframt verður ákærða gert að greiða þóknanir fyrri tilnefndra verjenda á rannsóknarstigi, Ó-kk-ef V-kk-ef G-kk-ef lögmanns, og S-kk-ef R-kk-ef lögmanns, 60.264 krónur, að meðtöldum virðisaukaskatti, til hvors um sig. Þessu til við-bótar verður ákærða gert að greiða 672.492 krónur í annan sakarkostnað samkvæmt yfir-liti ákæruvaldsins.

Af hálfu ákæruvaldsins flutti málið K-x-x K-x-x saksóknarfulltrúi.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, P-kk-nf B-kk-nf B-kk-nf, sæti fangelsi í 12 mánuði.

Áréttuð er ævilöng ökuréttarsvipting ákærða.

Ákærði greiði samtals 1.043.020 krónur í sakarkostnað til ríkissjóðs, og er þar innifalin þóknun skipaðs verjanda ákærða, S-kk-ef K-kk-ef K-kk-ef lögmanns, 250.000 krónur, þóknun fyrri tilnefnds verjanda ákærða, Ó-kk-ef V-kk-ef G-kk-ef lögmanns, 60.264 krónur, þóknun fyrri tilnefnds verjanda ákærða, S-kk-ef R-kk-ef lögmanns, 60.264 krónur, og 672.492 krónur í annan sakarkostnað.

D-kk-nf K-kk-nf